Kamil Stoch

Kamil Wiktor Stoch (født 1987) er en polsk skihopper. Han er tre ganger olympisk mester, i begge bakkene i 2014 og i stor bakke i 2018, og han er to ganger verdensmester, i stor bakke i ski-VM 2013 i Val di Fiemme og i lagkonkurransen i Lahtis i 2017. Han har vunnet verdenscupen sammenlagt to ganger, i sesongen 2013/14 og sesongen 2017/18, og han har vunnet hoppuka tre ganger: i 2016/17, 2017/18 og 2020/21.

 Idrettskarriere  
Kamil Stoch debuterte i verdenscupen 17. januar 2004 i hjembyen Zakopane, men kom ikke til finaleomgangen. Samme året ble han nummer 16 i junior-VM i Stryn. 11. februar 2005 fikk Stoch sine første verdencupoeng da han ble nummer 7 i «prøve-OL» i Pragelato. Stoch deltok for første gang i et stort internasjonal seniormesterskap i VM 2005 i Oberstdorf, der han var med på det polske laget som ble nummer seks i lagkonkurransen.
miniatyr|venstre|Kamil Stoch i Zakopane 2009
I Vinter-OL 2006 i Torino ble han nummer 16 i normalbakken og nummer 26 i storbakken. I hoppuka 2006/07 ble han nummer 15 i sammendraget. Sommeren 2007 ble en god periode for Stoch, han vant Sommer Grand-Prix rennet i Oberhof. 12. januar 2008 fikk Stoch en 6.-plass i et verdenscuprenn i Val di Fiemme. 

I Ski-VM 2009 i Liberec ble Stoch nummer 4 i normalbakken og nummer 24 i storbakken. I samme VM var han med på det polske laget som kom på 4.-plass.

I 2010 hadde Stoch en moderat sesong, i Vinter-OL 2010 i Vancouver ble han nummer 27 i normalbakken og nummer 14 i storbakken. Han var også med på det polske laget som kom på 6.-plass i lagkonkurransen. Samme sesong ble Stoch nummer 16 i VM i skiflyging i Planica.

Kamil Stoch fikk en meget god periode sommeren 2010, da han ble nummer 2 i sammendraget etter tre seiere totalt i Sommer Grand-Prix. Vinteren 2011 ble et skikkelig gjennombrudd for Kamil Stoch, han vant overraskende verdencuprennet i Zakopane 23. januar i et renn hvor Adam Małysz som da var Polens største hoppstjerne falt stygt. Samme sesong vant han også et renn i Klingenthal. I Ski-VM 2011 i Holmenkollen ble han nummer 6 i normalbakken og nummer 19 i storbakken. Stoch var også med på Polens lag som ble nummer 4 i normalbakken og nummer 5 i storbakken.

Stoch vant også det siste verdenscuprennet sesongen 2010/11 i Planica og sikret seg en 10.-plass i verdenscupen totalt. Dette rennet ble også det aller siste verdenscuprennet for Adam Małysz som fikk en 3.-plass. Kamil Stoch tok dermed over den polske hopp-tronen etter Adam Małysz, noe han bekreftet endelig da han ble verdensmester i stor bakke i Ski-VM 2013. I samme VM var han også med på å ta Polens første medalje i en lagkonkurranse, da de tok bronsemedalje. 

Stoch ble olympisk mester både i normalbakke og i stor bakke i Vinter-OL 2014 i Sotsji. Han vant verdenscupen 2013/14 sammenlagt.
miniatyr|Adam Małysz i Kamil Stoch i Ski-VM 2011 i Oslo
I 2015 ble han tildelt Holmenkollmedaljen.Bardal og Sagen ble hedret i Holmenkollen . aftenbladet.no (15. mars 2015)

Stoch vant Hoppuka 2016/17 etter at han vant avslutningsrennet i Bischofshofen 6. januar 2017, etter en utstyrsfeil som kostet Daniel-André Tande sammenlagtseieren. Under Ski-VM 2017 i Lahtis var Stoch med på det polske laget som tok gull i lagkonkurransen, sammen med Piotr Żyła, Dawid Kubacki og Maciej Kot.

Han vant hoppuka igjen i 2017/18, og ble dermed den andre mannlige hopperen – etter Sven Hannawald – som hadde vunnet alle de fire rennene i hoppuka. I begynnelsen av februar 2018 vant han den første utgaven av Willingen Five, selv om han ikke vant de to rennene. I Vinter-OL 2018 i Pyeongchang forsvarte han gullet i storbakkerennet 17. februar, og tyske Andreas Wellinger og norske Robert Johansson tok henholdsvis sølv- og bronsemedaljene. Under Raw Air-avslutningen i Vikersund 18. mars 2018 sikret Stoch seg sammenlagtseieren for 2017/18-sesongen, i tillegg til å vinne Raw Air. I tillegg vant han den første utgaven av Planica 7 sammenlagt.

Han vant hoppuka for tredje gang i 2020/21 etter å ha vunnet rennene i Innsbruck og Bischofshofen. Da hans lagkamerat Klemens Murańka testet positivt på COVID-19 rett før åpningsrennet i Oberstdorf, så det ut som at polakkene ikke hadde mulighet til å kjempe om sammenlagtseieren, før FIS gjorde det mulig for de å delta om Murańka leverte en negativ test, som han gjorde. I det første rennet i Titisee-Neustadt 9. januar 2021 tok Stoch sin 39. verdenscupseier, og tangerte dermed Małysz’ antall verdenscupseire. Per 2025 ligger de på delt fjerdeplass i antall enkeltseire i verdenscupen, og de er også de polske skihopperne med flest verdenscupseire. Stoch endte 2020/21-sesongen på tredjeplass sammenlagt, bak Halvor Egner Granerud og Markus Eisenbichler.

Han vil legge opp som skihopper etter 2025/26-sesongen.

 Verdenscupseire 
 Nr.  Dato  Sted  Øvelse 1.  23. januar 2011   Zakopane  HS134 2.  2. februar 2011   Klingenthal  HS140 3.  20. mars 2011   Planica  HS215 4.  20. januar 2012   Zakopane  HS134 5.  5. februar 2012   Val di Fiemme  HS134 6.  12. mars 2013    Kuopio  HS127 7.  15. mars 2013   Trondheim  HS140 8.  15. desember 2013    Titisee-Neustadt  HS142  9.  22. desember 2013    Engelberg  HS137 10.  1. februar 2014  Willingen  HS145 11.  2. februar 2014  Willingen  HS145 12.  2. mars 2014   Lahtis  HS130 13.  4. mars 2014   Kuopio  HS127 14.  18. januar 2015   Zakopane  HS134 15.  30. januar 2015   Willingen  HS145 16.  11. desember 2016   Lillehammer  HS138 17.  6. januar 2017   Bischofshofen  HS140 18.  14. januar 2017   Wisła  HS134 19.  15. januar 2017   Wisła  HS134 20.  22. januar 2017   Zakopane  HS134 21.  12. februar 2017  Sapporo  HS134 22.  19. mars 2017   Vikersund  HS225 23.  30. desember 2017   Oberstdorf  HS137 24.  1. januar 2018   Garmisch-Partenkirchen  HS140 25.  4. januar 2018   Innsbruck  HS130 26.  6. januar 2018   Bischofshofen  HS140 27.  4. mars 2018   Lahtis  HS130 28.  13. mars 2018   Lillehammer  HS140 29.  15. mars 2018   Trondheim  HS140 30.  23. mars 2018   Planica  HS240 31.  25. mars 2018   Planica  HS240 32.  3. februar 2019   Oberstdorf  HS235 33.  10. februar 2019   Lahtis  HS130 34.  21. desember 2019   Engelberg  HS140 35.  26. januar 2020   Zakopane  HS140 36.  10. mars 2020   Lillehammer  HS140 37.  3. januar 2021   Innsbruck  HS128 38.  6. januar 2021   Bischofshofen  HS142 39.  9. januar 2021   Titisee-Neustadt  HS142

 Sammenlagtplasseringer i verdenscupen 
 Sesong  Plassering  Poeng 2004/05  53.  36 2005/06  45.  41 2006/07  30.  168  2007/08  30.  157 2008/09  30.  146 2009/10  24.  203 2010/11  10.  739 2011/12  5.  1078 2012/13  3.  953 2013/14  1.  1420 2014/15  9.  820 2015/16  22.  295 2016/17  2.  1524 2017/18  1.  1443 2018/19  3.  1288 2019/20  5.  1031 2020/21  3.  955

 Referanser 

 Eksterne lenker 





Kategori:Personer fra Zakopane
Kategori:Polske skihoppere
Kategori:Olympiske mestere for Polen
Kategori:Olympiske medaljevinnere i skihopping
Kategori:Verdensmestere i skihopping
Kategori:Vinnere av Holmenkollmedaljen
Kategori:Deltakere for Polen under Ski-VM 2005
Kategori:Deltakere for Polen under Vinter-OL 2006
Kategori:Skihoppere under Vinter-OL 2006
Kategori:Deltakere for Polen under Ski-VM 2007
Kategori:Deltakere for Polen under Ski-VM 2009
Kategori:Deltakere for Polen under Vinter-OL 2010
Kategori:Skihoppere under Vinter-OL 2010
Kategori:Deltakere for Polen under Ski-VM 2011
Kategori:Deltakere for Polen under Ski-VM 2013
Kategori:Medaljevinnere under Vinter-OL 2014
Kategori:Deltakere for Polen under Vinter-OL 2014
Kategori:Skihoppere under Vinter-OL 2014
Kategori:Deltakere for Polen under Ski-VM 2015
Kategori:Deltakere for Polen under Ski-VM 2017
Kategori:Deltakere for Polen under Vinter-OL 2018
Kategori:Skihoppere under Vinter-OL 2018
Kategori:Medaljevinnere under Vinter-OL 2018
Kategori:Deltakere for Polen under Ski-VM 2019
Kategori:Deltakere for Polen under Ski-VM 2021
Kategori:Deltakere for Polen under Vinter-OL 2022
Kategori:Skihoppere under Vinter-OL 2022
Kategori:Deltakere for Polen under Ski-VM 2023
Kategori:Deltakere for Polen under Vinter-OL 2026
Kategori:Skihoppere under Vinter-OL 2026